Video "Ne facem baie!" Ţeava unui calorifer a cedat în timpul orei, la o şcoală din Craiova. Apa a inundat clasa în doar câteva minute
Elevii unei şcoli din Craiova au participat, fără să se aştepte, la un curs de instalatori, după ce ţeava unui calorifer a cedat. Se pare că ţevile din clădire nu ar mai fi fost schimbate de două decenii.
Apa din instalaţia termică a început să ţâşnească atât de puternic, încât a inundat în câteva minute clasa. Motiv pentru care cursurile au fost suspendate, iar elevii au fost trimişi acasă până la remedierea problemei. Reprezentanţii şcolii spun că ţevile din clădire nu ar mai fi fost schimbate de două decenii.